Lolland-Falsters Stifts-Tidende, 1844-11-18
Handelsefterretninger. Hull den 2den November. - Om Udfaldet af dette Aars Høst see vi os nu i Stand til at give nærværende Beretning. Med Undtagelse af saare faa Egne i forskjellige Deele af England, navnligen af nogle Districter i Grevskabet Northumberland, roser man i Almindelighed Hvede=Høsten, og Meningerne ere i saa Henseende saa udeelte, at vi denne Gang kunne spare at vedlægge Udtog af Brevene fra vore Correspondenter inde i Landet. Vi betænke os ikke paa at erklære, at dette Aars Høst i Henseende til Meelrighed er den bedste, vi i mange Aar have oplevet her til Lands, og det har nu tydeligt viist sig, at tørt Veirlig er det meest passende for Hvede-Avlen her i Landet. J nogle Districter er Udbyttet pr. Acre i Sandhed, enormt, vi have ladet os sige, at det i nogle Tilfælde udgjør 6, 7 a 8 Otts, medens 4 Otrs i Reglen ansees som et godt Udbytte. Vægten er ligeledes faldet godt ud, og, naar undtages nogle Districter, hvor Hveden blev bragt for hurtigt i Huus, samt nogle i Northumberland, vil Beskaffenheden vise sig at være god. Bygget er i hvert Fald kun maadeligt; i den første Halvdeel af Sommeren leed Planten af Tørke, og den kom sig aldrig igjen ret; senere modnedes den saare uregelmæssigt, saa at Productet aldeles ikke vil behage Maltgiørerne. Af denne Grund ville gode Qvaliteter fremmede Vare vel endnu i rum Tid finde Kjøbere til gode Priser, og Tolden turde holde sig paa et lavt Trin. Foder=Byg, vil derimod være tilstede i rigelig Mængde. Havren leed af samme Aarsag som Bygget, men kom sig igjen mere, og giver saaledes ikke Anledning til nogen stor Klage. Nogle imødesee rigtignok en lav Told, eftersom gammel engelsk Havre næsten er ryddet, og staaer i høi Priis, vi derimod ere af den Mening, at Forraadet af Jrsk Havre-Meel i de Districter, hvor Forbruget er størst, vil forebygge en Stigning. Bønner og Erter ere ikke faldne godt ud, førstnævnte Artikel er søgt, saavel i fremmede som indenlandske Vare, og betinger, i Forhold til Hveden, høie Priser. - Kartoflerne ere af god Qvalitet, men giver ikke noget rigeligt Udbytte. Kaste vi Blikket tilbage paa Handelens Gang i de sidste 12 Maaneder, og standse ved det sørgelige Resultat af saa mange Foretagender, saa kunne vi ikke undlade at minde vor Venner om det, vi sagde i vor Høstberetning for 1843, nemlig, at skjøndt Høsten dengang var utilstrækkelig, alle nye Foretagender maa støtte sig paa lavere, langt lavere, Priser end der anlægges i Europas nordlige Havne. Forbruget af Meel er paa Grund af Fabrik=Districternes nærværende blomstrende Tilstand, stort, men høie Priser ville nødvendigviis indskrænke det. Den nuværende Kornlov er ikke gunstig for Speculanterne, idet den gjør saa langsomme Skridt, og uden Speculation kan kun virkelig Hungersnød foranledige høie Priser." Denne bemærkning fandt hos nogle af vore Venner intet synderligt bifald; men Erfaring har lært os, at vi havde Ret, og ved at betragte Handelens rimelige Gang i de næste 12 Maaneder, kunne vi ikke andet end gjentage den. Det er udenfor al Tvivl, at Consumet af Hvede her i Landet til de nærværende Priser er meget stort, og dersom den næste Høst skulde komme seent, saa turde Surplus=Productionen til den Tid være ryddet; men dersom man, med dette mulige Tilfælde for Øie, vil indlade sig paa Speculation, skulde man foranlediges dertil ved lavere Priser end der for Tiden noteres paa Fastlands Markederne. (Handelst.)